  Туспуктэм: Лада Иванова Майя Бывальцева Лада Иванова 18-тӥ гудырикошконэ Удмуртиын «Страна героев» ожгар-истори лагерьлэн сменаез усьтӥськиз. Отчы 500 пала пиналъёс люкаськизы. Лагере ивортодэтъя «Удмуртия» агентстволэн корреспондентэз вуылӥз. Кык арня ӵоже пиналъёс нырысетӥ эмъюрттэт сётыны, тылскем лэсьтыны, командаен ужаны дышетскозы. Оштолэзе дышетскисьёс быръён люкетъёсты ортчизы, куд-огез асьсэ улосвылазы кылизы, кин ке Россиысь мукет нылпи лагерьёсы мынӥз. « Шумпотӥськомы, быдэс кунысь пиналъёс люкаськизы шуыса. <…> Вуоно аръёсы ӵектос азьланьтӥськоз » Алексей Выстребов, Удмуртиысь егитъёсын ужанъя агентстволэн кивалтӥсез Кыкетӥ сменалы «Лесная сказка» лагерьын «партизанъёслэн гуртсы» но музей кылдӥзы. « Милям 22 тематической занятиос луозы, отын эмъюттэт сётон инъетъёсты ортчиськом, огневой подготовкаез, ыбылӥськонэз но трос мукетсэ. Кыкетӥ сменаын «партизанъёслэсь гуртзэс» умоятозы. Дышетскон пумын пиналъёс бысьтэм тдоон-валанъёссэс йылпумъясь эскеронын возьматозы » Кирилл Столобов, лагерь сменаысь инструктор Ӵектосэз «Культура» йӧскалык ӵектос улсын Россиысь ожгар-истори огазеяськон радъяз. Удмуртия ӵектос борды 2022-тӥ арын итӥськиз. Озьы ик ожгар-истори лагерь Киров, Самара улосвылъёсын, Татарстанын но Мордовиын ортче. Тодэ вайытом, лагерьлэн нырысетӥ сменаез 1-14 гудырикошконэ ужаз. Куарусёнэ удмурт пиналъёс понна «Шундыкар» лагерьлэн 30-тӥ сенаез ортчоз.  Тегъёс: пиналъёс Удмуртия Дышетон  